CELEX: 62008CN0363
Language: sk
Date: 2008-08-07 00:00:00
Title: Vec C-363/08: Návrh na začatie prejudiciálneho konania, ktorý podal Verwaltungsgerichtshof (Rakúsko) 7. augusta 2008 – Romana Slanina/Unabhängiger Finanzsenat Außenstelle Wien

8.11.2008   
            
            
               SK
            
            
               Úradný vestník Európskej únie
            
            
               C 285/22
            
         Návrh na začatie prejudiciálneho konania, ktorý podal Verwaltungsgerichtshof (Rakúsko) 7. augusta 2008 – Romana Slanina/Unabhängiger Finanzsenat Außenstelle Wien
   (Vec C-363/08)
   (2008/C 285/35)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Verwaltungsgerichtshof
   Účastníci konania pred vnútroštátnym súdom
   
      Sťažovateľka: Romana Slanina
   
      Odporca: Unabhängiger Finanzsenat Außenstelle Wien
   Prejudiciálne otázky
   
               1.
            
            
               Vyplýva z nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva (1) (ďalej len „nariadenie“), že nezamestnanej rozvedenej žene muža, zamestnanca s bydliskom v Rakúsku, zostáva zachovaný nárok na rodinné dávky (na dieťa) voči Rakúsku, keď zmení bydlisko do iného členského štátu, a tento štát sa stane hlavným strediskom jej životných záujmov, a keď tam je naďalej nezamestnaná?
            
         
               2.
            
            
               Má pre odpoveď na prvú otázku význam okolnosť, že Rakúsko, kde zostal, kde má výlučné bydlisko a kde je zamestnaný rozvedený muž, tomuto mužovi priznáva za určitých podmienok nárok na rodinné dávky (na dieťa), keď nárok rozvedenej ženy už neexistuje?
            
         
               3.
            
            
               Vyplýva z nariadenia nárok rozvedenej ženy na rodinné dávky (na dieťa) voči Rakúsku, kde má rozvedený muž a otec dieťaťa bydlisko a zamestnanie, keď príde v okolnostiach uvedených v prvej otázke k takej zmene, že uvedená žena začne v novom členskom štáte pracovať?
            
         
      (1)  Ú. v. ES L 149, s. 2; Mim. vyd. 05/001, s. 35.